Diari Oficial de la Generalitat Valenciana


Sumari del DOGV 8481, del 07-02-2019 (2019/1120)

RESOLUCIÓ d'1 de febrer de 2019, del sotssecretari, per la qual es proveeixen, pel sistema de lliure designació, els llocs de treball anunciats en la convocatòria número 100/2018, de 14 de desembre de 2018.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/1120


Data del document
:   01-02-2019

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * funcionari

RESOLUCIÓ d'1 de febrer de 2019, del sotssecretari, per la qual es proveeixen, pel sistema de lliure designació, els llocs de treball anunciats en la convocatòria número 100/2018, de 14 de desembre de 2018. [2019/1120]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió corresponent a la convocatòria número 100/2018, de 13 de desembre (DOGV 8446, 18.12.2018), pel procediment de lliure designació, dels llocs de treball números: 27203, cap del Servei d'Atenció a la Ciutadania; 30172, inspector/a de serveis; 32383, delegat/ada de protecció de dades de la Generalitat; 32812, subdelegat/ada de protecció de dades de l'Administració de la Generalitat; 32263, subdelegat/ada de protecció de dades del sector públic instrumental.  
Revisada la documentació presentada per les persones participants, queda acreditat, en primer lloc, el compliment dels requisits de participació exigits per la convocatòria. En relació amb les circumstàncies i aptituds professionals tingudes en compte per a la idoneïtat de les persones aspirants, i considerant les funcions respectives dels llocs convocats, igualment, queden acreditats els coneixements especialitzats, implicació, professionalitat i la trajectòria dels candidats i candidates finalment seleccionats, que s'indiquen a continuació:  
  
Lloc 27620, cap del Servei d'Atenció a la Ciutadania: Dolores Bernat Ardit.  
Lloc 30619, inspector de serveis: Jorge Hurtado Mullor.  
Lloc 32466, delegat de protecció de dades de la Generalitat: Vicente Andreu Navarro.  
Lloc 32967, subdelegat de protecció de dades de l'Administració de la Generalitat: Joaquín Cañada González.  
Lloc 32373, subdelegada de protecció de dades del sector públic instrumental: M.ª Dolores Andrés Mundina.  
  
De conformitat amb la base quarta de la resolució de la convocatòria citada, amb l'article 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, amb l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que es disposa en l'apartat primer de la Resolució de 23 de gener de 2017, del conseller de Transparència, Responsabilitat Social, Participació i Cooperació, sobre delegació de competències en determinats òrgans de la Conselleria (DOGV 7965, 25.01.2017), resolc:  
  
  
Primer  
Nomenar Dolores Bernat Ardit, amb NRP [...]559L0, com a cap del Servei d'Atenció a la Ciutadania, grup A1, complement de destinació nivell 28 i complement específic E050.  
A aquest lloc ha concorregut només una candidata, i analitzat el seu currículum queda patent que gaudeix d'una àmplia experiència tant a escala tècnica com de direcció en l'Administració de la Generalitat. Ha rebut diferents cursos indicats per al lloc i compta amb experiència docent en distints organismes públics.  
A més, està ocupant el lloc convocat, havent demostrat una gran qualificació per a l'acompliment de les funcions atribuïdes a aquest.  
  
  
Segon  
Nomenar Jorge Hurtado Mullor, amb NRP [...]352I0, com a inspector de serveis, grup A1, complement de destinació nivell 28 i complement específic E050.  
El candidat seleccionat compta amb experiència en llocs tècnics i de direcció les funcions dels quals es troben relacionades estretament amb les tasques que la normativa vigent atribueix als inspectors i inspectores de serveis.  
Aquestes tasques també requereixen experiència en la impartició de cursos de formació, cas del candidat seleccionat, que a més, ha rebut formació general i específica relacionada amb les funcions del lloc de treball convocat, el qual exerceix en l'actualitat de forma altament satisfactòria.  
  
Tercer  
Nomenar Vicente Andreu Navarro, amb NRP [...]189O0, delegat de protecció de dades de la Generalitat, grup A1, complement de destinació nivell 30 i complement específic E050.  
El Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades, RGPD; DOUE 04.05.2016), regula en l'article 37 la designació dels delegats de protecció de dades.  
L'esmentat article preveu que el delegat de protecció de dades serà designat atenent les seues qualitats professionals, i en particular, els seus coneixements especialitzats del dret i la pràctica en matèria de protecció de dades i la seua capacitat per a desenvolupar les funcions previstes per l'article 39 del RGPD.  
El candidat finalment seleccionat compta amb l'experiència professional i la formació requerida pel RGPD. Aquesta experiència en la gestió de la protecció de dades inclou l'exercici de funcions anàlogues a les del lloc convocat, en altres administracions públiques en les quals ha exercit com a delegat de protecció de dades.  
Quant a la formació, queda plenament constatat que el candidat ha rebut i ha impartit formació en matèria de protecció de dades i seguretat de la informació, aportant, entre altres, certificació com Data Protection Officer (denominació en anglès de la figura de delegat de protecció de dades) atorgada per l'Institut Europeu d'Administració Pública.  
  
  
Quart  
Nomenar Joaquín Cañada González, amb NRP [...]872D0, com a subdelegat de protecció de dades de l'Administració de la Generalitat, grup A1, complement de destinació nivell 28 i complement específic E050, i a M.ª Dolores Andrés Mundina, amb NRP [...]407I0, com a subdelegada de protecció de dades del sector públic instrumental, grup A1, complement de destinació nivell 28 i complement específic E050.  
  
A l'hora de definir la idoneïtat dels candidats per a desenvolupar les tasques dels llocs de subdelegació de protecció de dades s'ha prestat especial atenció als coneixements especialitzats del dret i la pràctica en matèria de protecció de dades personals, especialment per mitjà de la trajectòria professional, però també per les accions formatives en les quals han participat els candidats. Igualment, s'han valorat les capacitats tècniques en matèria de tractament automatitzat de dades personals que poden ajudar a desenvolupar algunes de les funcions de l'article 39 del RGPD, el coneixement de l'administració autonòmica i la capacitat de comunicar-se i treballar en qualsevol dels dos idiomes oficials de la Comunitat Valenciana i en anglés.  
  
Finalment, tots dos candidats exerceixen en l'actualitat els llocs convocats per als quals han sigut seleccionats, de forma plenament satisfactòria.  
De conformitat amb l'article 29 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, les persones adjudicatàries que tinguen la condició de funcionaris o funcionàries d'altres administracions públiques no s'integraran en l'Administració de la Generalitat mitjançant el procediment de lliure designació.  
  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 1 de febrer de 2019.- El sotssecretari (p. d. R 23.01.2017; DOGV 7965, 25.01.2017): Alfonso Puncel Chornet.